Christian Perez

Christian Perez (født 13. mai 1963 i Marseille) er en fransk tidligere fotballspiller.

Christian Perez startet karrieren i  hvor han debuterte allerede som 16-åring mot slutten av 1979/80-sesongen. Perez kom for alvor inn i bildet på seniorlaget til Nîmes etter at 1980/81-sesongen endte med nedrykk fra Ligue 1.

I 1987 ble han hentet til  som var nyopprykket til Ligue 1 og satset friskt. Montpellier endte en veldig god 1987/88-sesong på tredjeplass på tabellen. Til tross for at Perez hadde vært et av lagets beste spillere, ville Montpellier selge ham for å gjøre plass til forsterkninger. Etter at Perez nektet en overgang til , kom man til enighet om en utlånsavtale med .

Hos Paris Saint-Germain gjorde Perez sine saker så bra at han ble innkalt av den nyansatte landslagstreneren Michel Platini for sin landslagsdebut for  i november 1988. Perez innledet sin landslagskarriere med scoring etter bare tre minutters spill i et bortetap for .

Under ledelse av Tomislav Ivic endte Paris Saint-Germain 1988/89-sesongen med andreplass på tabellen, tre poeng bak seriemester . Montpellier ønsket Perez tilbake etter låneoppholdet. Perez ønsket imidlertid å bli i hovedstaden, så Paris Saint-Germain benyttet seg av opsjonen om å kjøpe ham etter låneavtalens utløp. De fire sesongene Perez tilbragte hos Paris SG var de beste årene av hans fotballkarriere. Hans landslagskarriere utspant seg over samme periode. Liten av vekst, markerte Perez seg i en offensiv midtbanerolle som en kreativ spiller med solid ballkontroll, lavt tyngdepunkt og en god venstrefot.

Rett i forkant av EM-sluttspillet i 1992 brøt forhandlinger med Paris SG om ny kontrakt ned. Resultatet ble en overgang til , som han senere har innrømmet han egentlig ikke ønsket og var et uheldig karrierevalg.

Perez var involvert i alle de tre innledende gruppespill-kampene av Frankrikes skuffende innsats under EM-sluttspillet i 1992, der franskmennene var en av forhåndsfavorittene etter å ha imponert under kvalifiseringen. De tre kampene i sluttspillet ble også de siste landskampene han spilte. Oppholdet hos Monaco ble i økende grad preget av skader og sviktende form.

For å fortsette karrieren i Ligue 1 aksepterte Perez i 1994 et tilbud fra  framfor alternativene  og  i divisjonen under. Det ble med én sesong hos Lille, som valgte å la ham gå da han måtte gjennomgå en operasjon ved sesongslutt.

Ringen ble sluttet da han tilbragte sin siste sesong i fransk fotball tilbake der han startet, i Nîmes under Pierre Barlaguet, som ga ham sin seniordebut som 16-åring.

Perez avsluttet fotballkarrieren med et opphold i kinesisk fotball.

Referanser

Eksterne lenker 
 
 Profil hos Fédération Française de Football
 Profil  hos France Football

Franske fotballspillere
Franske landslagsspillere i fotball
Spillere i Fotball-EM 1992
Fotballspillere for Nîmes Olympique
Fotballspillere for Montpellier HSC
Fotballspillere for AS Monaco
Fotballspillere for Paris Saint-Germain FC
Fotballspillere for Lille OSC
Personer fra Marseille